تقييم المطعم : هذا المطعم اسميه من مطاعم التجربة الواحده . . اول مره وماراح اكررها ، تقييمي للمطعم كالتالي :
- خدمة متواضعه والجراسين يفقدون الاحترافيه . . الجرسون وهو بيتكلم معاي حسيت نفسي في مطعم كباب شعبي
- الاسعار اغلى من المعقول , , وان كان ينتمي لفئة المطاعم الراقيه
- الديكورات حلوه والفكره رائعه ( الابراج الصينيه ) لكن انا حسيت انه في حاجه ناقصه ( يمكن الاضاءه ) , احلى شي الجلسه الخارجيه . . بس ماتسوى السعر واقدر الاقي نفس نوع الجلسه في اماكن اخرى
- الطعم . . اسماء اطباق عالميه . . الشكل ممكن يكون جيد . . الطعم متواضع جدا . . الاطباق بتدخل فيها بهارات ونكهات غير مناسبه للطبق . . انا بصراحه ماناسبني . .
اتمنى منه تعديل قائمة الطعام والاسعار و ممكن لو احد محترف او شيف محترف للطبخ وادارة المطعم . . لانه مكانه ممتاز وعنده المكونات المناسبه لمطعم ناجح . .